PLANINSKO DRUŠTVO CELJE MATICA                                                                            Celje,  16. 2. 2011 

ODSEK ZA POHODNIŠTV0,  STANETOVA 20,  SI-3000 CELJE 

tel.  03 492 4850;  gsm  051 338 358;  pdcelje@siol.net;  http://www.planinsko-drustvo-celje.si 

PEŠ NAD KRANJSKI VRH

VRŠIČ,  1737 m, 

V NEDELJO,  27. FEBRUARJA 2011 

OD IZVIRA SOČE  DO IZVIRA SAVE JE NAJBLIŽE ČEZ KRANJSKI VRH, 

KAKOR SO NEKDAJ IMENOVALI PRELAZ VRŠIČ MED PRISOJNIKOM IN MOJSTROVKO. 

ŠE PRED STO LETI SO ČEZ VRŠIČ HODILI LE PEŠ. 

DECEMBRA 1908 JE DOLGOLETNI Kugyjev TRENTARSKI VODNIK Andrej Komac Mota 

PRIŠEL DO HUDE RAVNI NA SOŠKI STRANI PRELAZA IN ZMRZNIL...

JESENI 1915 SO MED KRANJSKO GORO IN TRENTO ZA OSKRBOVAJE SOŠKE FRONTE  SLOVESNO ODPRLI CESTO NADVOJVODE EVGENA, ERZHERZOG-EUGEN-STRAßE. 

ŽE 8. MARCA 1916 JO JE ZASUL OGROMEN PLAZ Z MOJSTROVKE, 

ZARADI ČESAR SO Z MOČIL ZGRADILI DODATNO CESTO MIMO POŠTARSKEGA DOMA. 

V SPOMIN NA VEČ STO ŽRTEV MED RUSKIMI VOJNIMI UJETNIKI GRADITELJI 

SO LETA 2006 VRŠIŠKO CESTO PREIMENOVALI V RUSKO CESTO. 

VRŠIČ NE IZZIVA LE MOTORISTOV, KOLESARJEV IN SMUČARJEV. 

PEŠPOT IZ KRANJSKE GORE NA DOBRIH STO METROV VIŠJI VRŠIČ NAD PRELAZOM 

NEKAJKRAT RUSKO CESTO LE SEKA ALI PA SE JE NA KRAJŠIH ODSEKIH KOMAJ DOTAKNE. 

ZARADI IZREDNO DEBELE ODEJE NEPREDELANEGA SNEGA 

NAM LANI VRŠIČA NI USPELO DOSEČI, ZATO VAS S Tomažem Polakom NANJ SPET LEPO VABIMO. 

S POSTAJALIŠČA PRED GRADBIŠČEM NA GLAZIJI OB LJUBLJANSKI CESTI 

SE ODPRAVIMO Z NAROČENIM AVTOBUSOM OD PETIH ZJUTRAJ, OB 5:00, 

JUTRANJO VOŽNJO PA SKLENEMO V KRANJSKI GORI, 810 m. 

ŽE IZ VASI SLEDIMO PEŠPOTI PO DESNEM BREGU PIŠNICE. 

ČEZ VRŠIŠKO CESTO STOPIMO PRI JEZERU JASNA, 850 m, 

PRED DRUGIM MOSTOM ČEZ HUDOURNIŠKI POTOK PA S CESTE ZAVIJEMO V KRNICO. 

KO SE V LEVO ODCEPI STEZA SKOZI KAČJI GRABEN NA ŠPIK, 

PO 300 metrih KRENEMO DESNO ČEZ PLANINO V KLINU H KAPELICI NA MALEM TAMARJU. 

NA RUSKO CESTO SE POVZPNEMO BLIZU MIHOVEGA DOMA, 1085 m. 

KO SE NAD RUSKO KAPELICO, 1150 m, SPET SKOBACAMO NA ASFALT, 

SMO ŽE SKORAJ PRI KOČI NA GOZDU, 1226 m, KJER SE OGLASIMO NA MALICO. 

SPREHODIMO SE NA MOČILA, 1400 m, ODKODER SE V LEVO ODCEPI STARA VRŠIŠKA CESTA. 

PO NJEJ GAZIMO DO ZAPRTEGA POŠTARSKEGA DOMA, 1688 m, TIK POD VRŠIČEM, 1737 m. 

Z VRŠIČA SE VRNEMO DO POŠTARSKEGA DOMA, 1688 m, 

IN MIMO PRAV TAKO ZAPRTEGA TIČARJEVEGA DIMA, 1620 m, 

SESTOPIMO NA PRELAZ VRŠIČ, 1611 m. OGLASIMO SE V ERJAVČEVI KOČI, 1525 m, 

IN MIMO OSAMLJENE ERIKE, 870 m, TER PO LEVEM BREGU PIŠNICE 

SE PO SVOJIH NAJBOLJŠIH MOČEH VRNEMO V KRANJSKO GORO, 810 m. 

V KOPNEM LAHKO OPISANO POT PREHODIMO V PETIH URAH IN POL, 

V SNEGU PA RAJŠI ZAPIŠIMO OKOLI SEDEM UR IN POL. 

ČE BO SNEGA PREVEČ, PREHODIMO NEKAJ ODSEKOV PO OVINKASTI CESTI. 

OB VEČJI NEVARNOSTI PLAZOV SESTOPIMO Z VRŠIČA RAJŠI PO OPISANI POTI VZPONA. 

DOMOV SE VRNEMO MED 20. IN 21. uro. 

POLEG PRIMERNE ZIMSKE OBUTVE IN OBLAČIL IMEJMO PRI SEBI 

TUDI ČELNO SVETILKO PA MANJŠE DEREZE, KAJ VEČ PA GLEDE NA SNEŽNE RAZMERE. 

PRIJAVE SPREJEMAMO V DRUŠTVENI PISARNI. ZA PREVOZ PRISPEVAMO 16,00 €. 

DOBER DAN NA ZIMSKEM VRŠIČU! 

Tone Primožič

